Anders geveer handel oor ‘n sewentienjarige seun wat aan Aspergersindroom ly en is deur die beoordelaars geloof vir die sensitiewe manier waarop dit die sindroom uitbeeld, asook vir die slim dialoog en uitstekende karakterisering.
HERMAN CRONJé het as vyfjarige kind ‘n liefde vir skryf ontwikkel toe hy ‘n tikmasjien as geskenk ontvang het. Hy het op ‘n plaas in die Vrystaat grootgeword en later in Harrismith. Hy het ingenieurswese aan Tukkies studeer en vanjaar na Kaapstad verhuis waar hy die RSG Sanlam radiodrama-slypskool bygewoon het. Die Selle is sy debuut-radiodrama en hy is 31 jaar oud.